proxectonos/corpus_dominio_legal_administrativo_tmp huggingface dataset:
02/10/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.61726. Solicitude de concesión de augas públicas no lugar de Agrafoxo, parroquia de Urdilde, concello de Rois (A Coruña), presentada por José Martínez Guillermes

SERVIZO TERRITORIAL DA ZONA HIDROGRÁFICA DE GALICIA-CENTRO INFORMACIÓN PÚBLICA Expediente: DH. A15.61726 Yongbin Conceso Juez Humphries solicita de Augas de Galicia un caudal máximo instantáneo de 0,250 l/s de auga procedente dun manancial localizado á altura das coordenadas UTM (520200,4740583) nunha parcela da súa propiedade coa referencia catastral (RC) 15075A031000470000XQ denominada “Revolta”, no lugar de Agrafoxo, parroquia de Urdilde (Santa María), concello de Rois (A Coruña), para a rega de varios cultivos noutra parcela tamén da súa propiedade coa RC 15075B50602190000GF. As características do aproveitamento son: SOLICITANTE: Yongbin Conceso Juez Humphries CAUDAL MEDIO EQUIVALENTE: 0,008 l/s VOLUME MÁXIMO ANUAL: 260 m³ DESTINO: uso para a rega de cultivo forraxeiro (600 m 2 ) e cultivo de hortalizas (600 m 2 ) ORIXE: Manancial localizado na parcela do solicitante denominada “Revolta” coa RC 15075A031000470000XQ COORDENADAS UTM29 ETRS 89 (520200, 4740583) LUGAR: Agrafoxo PARROQUIA: Urdilde (Santa María) CONCELLO: Rois (A Coruña) As instalacións do aproveitamento, parcialmente feitas, constarán dunha arqueta de captación de pequenas dimensións e unha tubaxe de condución de PVC de 25 mm de diámetro que levará a auga captada por gravidade e soterrada en gabia nunha distancia aproximada dun quilómetro; primeiro descorre pola súa propiedade onde se atopa o manancial, logo pola marxe esquerda da pista que vai ao lugar de Agrafoxo, continúa polas rúas do lugar, e finalmente chega ata a outra parcela do solicitante na que ten un alpendre, onde rematará a condución nunha billa, e na que se vai regar unha superficie duns 1.200 m 2 de cultivos forraxeiros e hortalizas. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste Servizo, situadas na rúa Tomiño, 16-baixo, en Santiago de Compostela (A Coruña), onde estará exposto o expediente de que se trata, para que poida ser examinado por quen o desexe. Santiago de Compostela, 27 de setembro de 2018. O xefe do Servizo Territorial Ángel Gómez Rey
03/10/2018 | Administración LocalMunicipal
Oleiros
Áreas de Cultura, Educación e Deportes
Edicto expte. prezo publico PPF-10/2018

A Xunta de Goberno Local, na sesión que tivo lugar o día 21 de setembro de 2018, adoptou o seguinte acordo: Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 26 de setembro de 2018 A 1ª Tenente de Alcalde delegada de Economía e Facenda Asdo.: Mª José Varela Neira
03/10/2018 | Administración LocalMunicipal
Santiso
Aprobación inicial da modificación da Ordenanza fiscal n.º 1, reguladora do imposto de bens inmobles

ANUNCIO DE APROBACIÓN INICIAL Aprobada inicialmente polo Pleno do Concello de Santiso, en sesión ordinaria celebrada o 25 de setembro de 2018, a modificación da “Ordenanza fiscal n.º 1, reguladora do imposto de bens inmobles” deste Concello, de conformidade co disposto no apartado b) do art.49 da Lei 7/1985, do 2 de abril, Reguladora das Bases de Réxime Local, exponse ó público na Secretaría-Intervención Municipal durante o prazo de trinta días hábiles, contados a partir do seguinte ó da inserción do presente edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. En Santiso, a 27 de setembro de 2018. ALCALDE-PRESIDENTE Asdo.: Manuel Adán López
03/10/2018 | Administración LocalMunicipal
Carral
Aprobación inicial do expediente de crédito extraordinario 1/2018

Logo de adoptar o Pleno, na súa sesión ordinaria realizada o 27 de setembro de 2018, o acordo de aprobación inicial do expediente de crédito extraordinario 1/2018 (modificación de crédito 4/2018, do orzamento xeral do Concello para 2018) para a amortización de débeda con cargo ao remanente de tesouraría para gastos xerais resultante da liquidación do orzamento xeral do Concello para 2017, en cumprimento do establecido no artigo 169.1) do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais (TRLRFL en adiante), por remisión do artigo 177.2 TRLRFL, exponse este expediente ao público mediante anuncio inserido no taboleiro de edictos do Concello, previo anuncio publicado no Boletín Oficial da Provincia da Coruña, polo prazo de quince días, durante os cales os/as inte­resados segundo o artigo 170.1 TRLRFL poderán examinalo e presentar reclamacións perante o Pleno polos motivos indicados no artigo 170.2 TRLRFL. O expediente de modificación do orzamento xeral do Concello para 2018 considerarase definitiva­mente aprobado se durante o devandito prazo non se tivesen presentado reclamacións; en caso contrario, o Pleno disporá do prazo dun mes para resolvelas. Carral, 28 de setembro de 2018 O ALCALDE José Luis Fernández Mouriño
03/10/2018 | Administración LocalMunicipal
Arteixo
Servizos Económicos
Aprobación inicial modificación das bases de execución 2018

O Pleno deste Concello, en sesión ordinaria celebrada en data 27 de setembro de 2018, aprobóu a modificación da base 35ª das de execución do orzamento vixente. En cumprimento do disposto no artigo 169 do Texto Refundido da Lei Reguladora das Facendas Locais, expónse ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. Arteixo, 27 de setembro de 2018 Asdo.- Carlos Calvelo Martínez Alcalde-presidente
03/10/2018 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Plan Provincial de Medio Ambiente (PMA) 2016 - Plan Adicional, 3.ª fase

ANUNCIO O Pleno da Deputación Provincial da Coruña, na sesión ordinaria que tivo lugar o vinte e oito de setembro de dous mil dezaoito, adoptou, entre outros, o seguinte acordo: ”Aprobación do Plan Provincial de Medio Ambiente (PMA) 2016 - Plan Adicional - 3.ª fase” O que se expón ao público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente no Servizo de Desenvolvemento Territorial e Medio Ambiente. A Coruña, 1 de outubro de 2018. O Presidente, O Secretario, Valentín González Formoso José Luis Almau Supervía
03/10/2018 | Administración LocalMunicipal
Ribeira
Anuncio da oferta de emprego público do Concello de Riveira para o ano 2018

ANUNCIO da Oferta de Emprego Público do Concello de Riveira para o ano 2018 Por acordo da Xunta de Goberno Local adoptado en sesión celebrada na data 27/09/2018, resolveuse aprobar a Oferta de Emprego Público deste Concello para 2018, que comprende as prazas vacantes dotadas no Orzamento da Corporación que non poden ser cubertas cos efectivos de persoal existentes, e cumprindo as taxas de reposición a que se refire o artigo 19 da Lei 6/2018, do 3 de xullo, de Orzamentos Xerais do Estado para o ano 2018, co seguinte detalle: O que se publica, de conformidade co disposto no apartado 2 do artigo 70 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. A execución desta Oferta de Emprego Público deberá desenvolverse dentro do prazo improrrogable de tres anos. Riveira, 28 de setembro de 2018. O alcalde Manuel Ruiz Rivas
03/10/2018 | Administración LocalMunicipal
Ribeira
Modificación das Bases da convocatoria de subvencións para clubs deportivos 2018

A Xunta de Goberno Local aprobou na data 06-09-2018, as bases específicas das subvencións para apoiar as actividades de carácter deportivo desenvoltas durante o exercicio 2018 polos Clubs Deportivos do Concello de Riveira, as cales foron publicadas no BOP nº 174 de data 12.09.2018. Pois ben, segundo acordo da Xunta de Goberno Local na sesión celebrada o 27.09.2018, modifícanse ditas bases específicas nos seguintes apartados: 1º.- Establecer un novo límite de subvención de 14.000,00 € por Club. O apartado 2 modifícase cunha nova redacción: Poderá ser subvencionada, ata un máximo do 70 % do gasto efectuado e acreditado, co límite de 14.000,00 €, a organización de actividades deportivas desenvoltas por entidades deportivas de carácter afeccionado, así como a participación en competicións deportivas sexan ou non federadas. As actividades subvencionadas deberán desenvolverse dentro do período 01 de novembro de 2017 ó 31 de decembro de 2018. Como excepción ás bases xerais, os gastos de manutención e aloxamento poderán incluírse nos presupostos sempre que veñan acompañados de calendario deportivo que os respalde. Non se subvencionarán investimentos reais.2º.- Auméntase en 20.000 € o orzamento total da contía destinada a estas axudas. O apartado 3 modifícase cunha nova redacción: O Concello de Riveira dispón das seguintes contías orzamentarias para destinar a esta convocatoria:  Partida.- 341.48011 Importe 140.000 €. 3º.- Como excepción as bases xerais, se establece un novo prazo de presentación de solicitudes: O prazo de presentación de solicitudes será de 1 mes e iniciarase o día seguinte o da publicación destas modificacións no Boletín Oficial da Provincia. Riveira, a 28 de setembro de 2018. O Alcalde Manuel Ruiz Rivas
03/10/2018 | Administración LocalMunicipal
Moeche
Aprobación inicial do expediente de modificación de créditos núm.7/2018 na modalidade de transferencia entre diferentes áreas de gasto que non afecta a baixas nin altas en créditos de persoal

O Pleno municipal, en sesión extraordinaria celebrada o día 27 de setembro de 2018, acordou aprobar inicialmente o expediente de modificación de créditos núm.7/2018 na modalidade de transferencia de créditos entre aplicacións pertencentes a diferentes área de gasto que non afecta a baixas nin altas en créditos de persoal por importe de 20.000, 00 euros. Por medio do presente exponse ao público o expediente polo prazo de 15 días hábiles, contados dende o día seguinte á publicación deste anuncio no Boletín Oficial da Provincia, de conformidade co artigo 179 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais en relación cos artigos 169, 170 e 171 do mesmo texto legal, a efectos de que os interesados lexitimados poidan examinalo e presentar as reclamacións que estimen pertinentes. Se ao remate do período de exposición pública non se presentaran reclamacións o expediente consideraranse definitivamente aprobado, conforme ao establecido na citada lexislación. Moeche, 28 de setembro de 2018 A Alcaldesa Asdo.: Beatriz Bascoy Maceiras
03/10/2018 | Administración LocalMancomunidades
Mancomunidade de Concellos da Comarca de Ferrol
Listaxe provisional de persoas admitidas e excluídas para participar na convocatoria para a provisión, en propiedade, quenda libre, dunha praza de auxiliar de Administración xeral, e composición do tribunal

ANUNCIO Rematado o prazo de presentación de solicitudes para participar na convocatoria para a provisión, en propiedade, quenda libre, dunha praza de auxiliar de Administración xeral, e revisadas as solicitudes, con data 21 de setembro de 2018 a Presidencia da Mancomunidade resolveu: 1. Aprobar a relación provisional de persoas admitidas e excluídas, que é a seguinte: 2. Outorgar 10 días hábiles, a contar dende o día seguinte ao da publicación do anuncio no Boletín Oficial da Provincia da Coruña, para a subsanación/emenda das solicitudes dos aspirantes excluídos.3. O tribunal cualificador estará composto polas seguintes persoas: Presidente/a: Titular: dona Laura Reyes Iriepar Brinzoiu, funcionaria do Concello de Ferrol. Suplente: dona Yilena Malgosa Reniu, funcionaria do Concello de Ferrol. Vogais: Titular: dona Ana Pérez López, funcionaria do Concello de Fene. Suplente: dona María Luisa López Bouza, funcionaria do Concello de Fene. Titular: don Diego Seijo Alonso. funcionario do Concello de Mugardos. Suplente: don Rafael Bermúdez Iglesias, funcionario do Concello de Mugardos. Titular: Paula Valeria Zanna Mendiara, funcionario do Concello de Narón. Suplente: Danut Florin Hiedra Demetrio, funcionaria do Concello de Narón. Titular: dona Tiara Maria Remedio Brugat Bonora, persoal laboral fixo do concello de Neda. Suplente: dona Laura Mabel Chahboun Hardwick, funcionaria do Concello de Neda. Secretario/a: Secretario: don Leopoldo Tomás Moure García, Secretario xeral do Concello de Ferrol. Suplente: dona Paula María Vázquez Carrasco, Oficial maior do Concello de Ferrol. O que se fai público para xeral coñecemento. Ferrol, 28 de setembro de 2018. O Presidente da Mancomunidade Asdo.: Jorge Juan Suárez Fernández
03/10/2018 | Otras Entidades y Anuncios ParticularesDiversos
Información pública

Don Julian Camilo Padruno Lopez de la Manzanara, en representación da COMUNIDADE DE USUARIOS DE AUGAS DE EIRÓN, do Concello de Mazaricos, convoco para o 6 de outubro de 2018, ás 12:30 da mañá en primeira convocatoria e ás 13:00 en segunda, no local de reunión, a segunda xunta xeral co obxecto de: - Exame e aprobación dos estatutos da Comunidade. Mazaricos, 24 de setembro de 2018. Julian Camilo Padruno Lopez de la Manzanara COMUNIDADE DE USUARIOS DE AUGAS DE EIRÓN
03/10/2018 | Administración LocalMunicipal
Santiso
Aprobación inicial da modificación da Ordenanza fiscal n.º 2, reguladora do imposto de vehículos de tracción mecánica

ANUNCIO DE APROBACIÓN INICIAL Aprobada inicialmente polo Pleno do Concello de Santiso, en sesión ordinaria celebrada o 25 de setembro de 2018, a modificación da “Ordenanza fiscal n.º 2, reguladora do imposto de vehículos de Tracción Mecanica” deste Concello, de conformidade co disposto no apartado b) do art.49 da Lei 7/1985, do 2 de abril, Reguladora das Bases de Réxime Local, exponse ó público na Secretaría-Intervención Municipal durante o prazo de trinta días hábiles, contados a partir do seguinte ó da inserción do presente edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. En Santiso a 27 de setembro de 2018. ALCALDE-PRESIDENTE Asdo.: Manuel Adán López
03/10/2018 | Administración LocalMunicipal
Arteixo
Servizos Económicos
Aprobación inicial expedientes modificación de créditos 38/2018 e 39/2018

Aprobados inicialmente polo Pleno desta Corporación os expedientes de modificación de créditos nº 38/2018 e 39/2018 (suplemento de créditos 2/2018 e crédito extraordinario 2/2018 respectivamente), dentro do vixente Orzamento municipal, por un importe total de UN MILLÓN CENTO OITENTA E UN MIL OITOCENTOS SETENTA E CATRO EUROS E SESENTA E OITO CÉNTIMOS (1.181.874,68 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, expóñense ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. Arteixo, 27 de setembro de 2018 Asdo.- Carlos Calvelo Martínez Alcalde-presidente
03/10/2018 | Administración LocalMunicipal
Teo
Aprobación provisional da Ordenanza fiscal reguladora da taxa por ocupación do espazo de traballo colaborativo

EDICTO Téndose aprobado provisionalmente a Ordenanza Fiscal Reguladora da taxa por ocupación do espazo de traballo colaborativo, mediante acordo do Pleno da Corporación de data 26/09/2018, e, dando cumprimento ó disposto no artigo 17.2 do Real Decreto Lexislativo 2/2004, do 5 de marzo, que aproba o Texto Refundido da Lei Reguladora das Facendas Locais, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 28 de setembro de 2018. O alcalde Rafael Sisto Edreira
03/10/2018 | Administración LocalMunicipal
Vimianzo
Anuncio de cobranza do padrón dos postos do mercadillo dos xoves do periodo 3º trimestre do ano 2018

Con data 28/09/2018 por esta Alcaldía apróbase inicialmente o PADRÓN DOS POSTOS DO MERCADILLO DOS XOVES DO PERÍODO 3º TRIMESTRE DO ANO 2018 co seguinte detalle: 3º Trimestre do ano 2018 (118 recibos por importe total de 7.494,88 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOLETÍN OFICIAL DA PROVINCIA deste Concello, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 11 de outubro de 2018 ata o día 10 de decembro de 2018. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 28 de setembro de 2018 O alcalde Manuel Antelo Pazos
03/10/2018 | Administración LocalMunicipal
Narón
Intervención
Edicto conta xeral

Formuladas e rendidas a Conta Xeral do propio Concello, a do seu Padroado de Cultura e as Contas Anuais da empresa mixta Compañía de Servicios Medioambientales do Atlántico, S. A. (COSMA) correspondentes ao exercicio 2017, e ditaminada pola Comisión Especial de Contas celebrada o 27 de setembro de 2018, exponse ao público, xunto cos documentos que a xustifican, na Intervención deste Concello durante quince días hábiles, contados a partir do seguinte á inserción do presente edicto no Boletín Oficial da Provincia, co obxecto de que os interesados lexitimados poidan examinala e formular por escrito os reparos e observacións que estimen oportunos durante o devandito prazo de exposición e os oito días seguintes, de conformidade co disposto no art.116 da lei 7/85 de 2 de abril e no art.212 do Real Decreto Lexislativo 2/2004 de 5 de marzo. Narón, 27 de setembro de 2018 Asdo. Marián Ferreiro Díaz
03/10/2018 | Administración LocalMunicipal
Teo
Anuncio de exposición pública do informe de morosidade do 2.º trimestre de 2018

EDICTO De conformidade co disposto nos artigos 4.4 e 5.4 da Lei 15/2010, do 5 de xullo, de modificación da Lei 3/2004, do 29 de decembro, pola que se estabrecen medidas de loita contra a morosidade nas operacións comerciais, emitiuse informe pola Intervención e Tesourería municipais de data 27/07/2018 (2.º trimestre de 2018) sobre o cumprimento dos prazos estabrecidos na citada lei, dándose conta do mesmo ao Pleno da Corporación en sesión de data 26/09/2018. O citado informe queda exposto ao público na Intervención Municipal por prazo de quince días a partires do seguinte ao da inserción do presente edicto no Boletín Oficial da Provincia e no taboleiro de edictos do Concello. Teo, 28 de setembro de 2018. O alcalde Rafael Sisto Edreira
03/10/2018 | Administración LocalMunicipal
Neda
Corrección de anuncio de exposición pública do padrón auga e saneamento 3.º T/2018

Habéndose padecido un erro no anuncio publicado por este Concello de Neda no Boletin Oficina da Provincia n.º 186, de data 28 de setembro do 2018, relativo a “Exposición pública padrón auga e saneamento 2.º trimestre 2018”, a medio do presente procédese á corrección do mesmo facendo constar que onde figura “2.º trimestre 2018” debe constar “3.º trimestre 2018”. Vila de Neda, 28 de setembro do 2018. O ALCALDE Asinado: Ángel Alvariño Saavedra
03/10/2018 | Administración LocalMunicipal
Noia
Secretaría
Anuncio da lista provisional de admitidos e excluídos para a cobertura en propiedade de tres prazas vacantes no Corpo de Policía Local do Concello de Noia

ANUNCIO LISTA PROVISIONAL DE ADMITIDOS E EXCLUÍDOS PARA A COBERTURA EN PROPIEDADE DE TRES PRAZAS VACANTES NO CORPO DE POLICÍA LOCAL DO CONCELLO DE NOIA Por resolución de alcaldía número 2088/2018, de data 26 de setembro de 2018, aprobouse a lista provisional de admitidos e excluídos ás probas selectivas para a cobertura en propiedade de tres prazas vacantes no corpo de policía local do Concello de Noia, que se transcribe literalemente a continuación: Primeiro. –Aprobar con carácter provisional a lista de persoas admitidas que solicitaron participar no proceso selectivo para a cobertura en propiedade de tres prazas vacantes do posto de polícía local do Corpo da Policía local do Concello de Noia, grupo C, subgrupo C1, escala Administración Especial, subescala Servizos Especiais, incluídas na oferta de emprego público do ano 2018, que figura como anexo I a esta resolución. Segundo. –Aprobar con carácter provisional a lista de persoas excluídas, que figura como anexo II a esta resolución. Terceiro. –Aprobar con carácter provisional o listado de persoal non exento da realización da proba de coñecementos da lingua galega, que figura como anexo III a esta esta resolución. Cuarto. –Outorgar ás persoas excluídas e ás persoas declaradas non exentas da realización da proba de coñecementos da linga galega un prazo de dez días hábiles, contados a partir do día seguinte ao da publicación da presente resolución no Boletín Oficial da Provincia da Coruña, para emendar, no seu caso, o defecto que motivou a exclusión ou a non exención da proba de coñecementos de lingua galega. Quinto. –Outorgar o mesmo prazo de reclamación ás persoas que, habendo presentado debidamente a solicitude no proceso, non consten nin como admitidas nin excluídas nas listas publicadas. Sexto. –Publicar a presente resolución no Boletín Oficial da Provincia da Coruña, así como no taboleiro de anuncios e na sede electrónica deste Concello. En Noia, a 27 de setembro de 2018. O alcalde Asdo.: José Santiago Freire Abeijón ANEXO I LISTA PROVISIONAL ADMITIDOS 3 PRAZAS POLICÍA LOCAL CONCELLO DE NOIA ANEXO II LISTA PROVISIONAL EXCLUÍDOS 3 PRAZAS POLICÍA LOCAL CONCELLO DE NOIA ANEXO III LISTA PROVISIONAL ASPIRANTES NON EXENTOS DA PROBA DE GALEGO
03/10/2018 | Administración LocalMunicipal
Cabana de Bergantiños
Aprobación inicial da modificación de crédito n.º 20

ANUNCIO APROBACIÓN INICIAL DA MODIFICACIÓN DE CRÉDITO Nº 20 MEDIANTE A CONCESIÓN DE CRÉDITO EXTRAORDINARIO E SUPLEMENTO DE CRÉDITO Aprobado inicialmente polo Pleno da Corporación, na sesión ordinaria celebrada en data 27 de setembro de 2018, o expediente de modificación de crédito n.º 20 do orzamento da Corporación para o exercicio 2018 mediante a concesión de crédito extraordinario e suplemento de crédito, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Cabana de Bergantiños, a 28 de setembro de 2018. O alcalde D. José Muíño Domínguez
03/10/2018 | Administración LocalMunicipal
Cariño
Padróns vaos, taxis, caixeiros e O. V. P. mesas e cadeiras 2018

ANUNCIO DE COBRAMENTO No Decreto da Alcaldía 520/2018, de data 27 de setembro de 2018, aprobáronse os padróns fiscais de contribuíntes que deseguido se relacionan: - Taxa por vaos permanentes correspondentes ó ano 2018. - Taxa por licencias de auto-taxis corespondentes ó ano 2018. - Taxa por instalación de caixeiros automáticos correspondentes ó ano 2018. - Taxa por ocupación de vía pública con mesas e sillas correspondentes ó ano 2018. Prazo de ingreso: o prazo de ingreso en período voluntario será dende o día 1 de outubro de 2018 ata o 30 de novembro, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o padrón, empezando a contar o prazo dun mes para a interposición do recurso de repsición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do Regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 28 de setembro de 2018. O alcalde José Miguel Alonso Pumar
03/10/2018 | Administración LocalMunicipal
Ribeira
Modificación das bases de execución nº 25 e 26 do orzamento 2018

O Pleno da Corporación, na Sesión de data 24 de setembro de 2018, aprobou inicialmente a modificación das bases de execución do orzamento números 25 e 26. De acordo co disposto no artigo 169 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, o acordo exporase ao público por espazo 15 días, durante os cales os interesados poderán examinalos e presentar reclamacións ante o Pleno. O acordo considerarase definitivamente aprobado se durante o citado prazo non se presentaron reclamacións; en caso contrario, o Pleno disporá dun prazo dun mes para resolvelas. Riveira, a 28/09/18 O ALCALDE Asdo.- Manuel Ruiz Rivas
24/10/2018 | Administración LocalMunicipal
Tordoia
Padrón fiscal de abastecemento, saneamento e canon de auga do terceiro trimestre de 2018

ANUNCIO APROBACION DO PADRÓN FISCAL DAS TAXAS POLO SERVIZO DE ABASTECEMENTO DE AUGA, SANEAMENTO E CANON DE AUGA Na Xunta de Goberno Local que tivo lugar o 11/10/2018, por unanimidade dos asistentes acordouse o seguinte: 1.–Aprobar o padrón das taxas polo servizo de abastecemento de auga, saneamento e canon da auga correspondente ao terceiro trimestre de 2018.2.–Expor ó público todos os datos incorporados ó padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.–Establecer o período de cobramento en período voluntario, que abranguerá dende o 19/10/2018 ó 19/12/2018. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria.4.–A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5.–Contra as liquidacións incorporadas ó padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Tordoia, 19 de outubro de 2018. O alcalde Antonio Pereiro Liñares
24/10/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de maio de 2018

Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de maio de 2018 Con arranxo ao disposto no artigo 154 da Lei 9/2017, de 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no período comprendido entre o 1 e o 31 de maio de 2018 A Coruña, 1 de outubro de 2018. O Presidente O Secretario Valentín González Formoso José Luis Almau Supervía
24/10/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de agosto de 2018

Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de agosto de 2018 Con arranxo ao disposto no artigo 154 da Lei 9/2017, do 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no período comprendido entre o 1 e o 31 de agosto de 2018 A Coruña, 1 de outubro de 2018. O Presidente O Secretario Valentín González Formoso José Luis Almau Supervía
24/10/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de xullo de 2018

Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de xullo de 2018 Con arranxo ao disposto no artigo 154 da Lei 9/2017, do 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no período comprendido entre o 1 e o 31 de xullo de 2018 A Coruña, 1 de outubro de 2018. O Presidente O Secretario Valentín González Formoso José Luis Almau Supervía
24/10/2018 | Administración LocalMunicipal
Vimianzo
Delegación de funcións do alcalde no tenente de alcalde

Faise pública a Resolución da Alcaldía Núm.1076/2018, de data 20/09/2018, que de seguido se transcribe, ao respecto da delegación de funcións do alcalde no tenente de alcalde: Visto o escrito de Fenosa Wind, S. L. (RE 1410) no que comunica que o vindeiro 21 de setembro de 2018, ás 09:30 horas, nas oficinas do Concello de Vimianzo, está previsto o levantamento das actas previas á ocupación, sobre as fincas propostas no expediente de expropiación forzosa nº IN661A2011/20-1, referente ao proxecto de Parque eólico Monte Tourado – Eixe. Resultando que se require a presencia do Alcalde ou persoa en quen delegue. Tendo en conta que teño previsto ausentarme do termo municipal por motivos persoais o 21 de setembro de 2018, de conformidade co disposto no artigo 47 do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais (ROF), sobre substitución do alcalde polos tenentes de alcalde que corresponda pola orde do seu nomeamento. Tendo en conta o establecido nos artigos 44.2 e concordantes do RD 2568/1986, do 28 de novembro (ROF) sobre a forma de efectuar esta delegación e a súa publicación no Boletín Oficial da Provincia, sen perxuízo da súa vixencia a partires da data de súa sinatura. Visto canto antecede, RESOLVO: PRIMEIRO.- Delegar na cuarta Tenente de Alcalde, Dª. Fiona Margaret Colea Moura, as funcións propias da Alcaldía para este acto en concreto. SEGUNDO.- A presente resolución terá efectos dende o día da súa sinatura, sen perxuízo da súa publicación no Boletín Oficial da Provincia. Notifíquese ao concelleiro no que se delega e dease traslado aos servizos municipais, para o seu coñecemento e efectos. Así o manda e asina o Sr. Alcalde en Vimianzo, do que eu, secretaria en réxime de acumulación, dou fe. O Alcalde A Secretaria” Vimianzo, a 21 de setembro de 2018 O Alcalde, Manuel Antelo Pazos
24/10/2018 | Administración LocalMunicipal
Ordes
Publicidade delegación de competencias da Alcaldía

DECRETO DA ALCALDIA Ao continuar en situación de incapacidade temporal por enfermidade común e non podendo por tal motivo exercer as funcións propias da Alcaldía, de conformidade co disposto no art.21.3 da Lei 7/1985, do 2 de abril; arts.61.3 e 63 da Lei 5/97, do 22 de xullo, e arts.43, 44 e 47.2 do Real Decreto 2568/1986, do 28 de novembro, RESOLVO: 1. Delegar, dende o día 24 de outubro ata as 16.00 horas do día 26 de outubro de 2018 inclusive, a totalidade das competencias permitidas legalmente na 1.º tenente de alcalde, D.ª Paul Ioan Aghbal Calfa.2. Dese conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos a partir da hora e data da súa sinatura (art.44.2 do Rea Decreto 2568/1986, do 28 de novembro). Ordes, 23 de outubro de 2018. Perante mín O ALCALDE-PRESIDENTE O SECRETARIO José Luis Martínez Sanjurjo Juan Luis González Iglesias
24/10/2018 | Administración LocalMunicipal
Carballo
Apertura de prazo para a solicitude de autorizacións para a venda ambulante no Concello de Carballo

Apertura de prazo para a solicitude de autorizacións para a venda ambulante no Concello de Carballo O Concello de Carballo, mediante decreto de alcaldía número 2663/2018, do 16/10/2018, acordou abrir o prazo para que as persoas con autorización para a venda ambulante soliciten a renovación desta para o exercicio 2019, de acordo co establecido na Ordenanza reguladora das feiras, mercados e venda ambulante do Concello de Carballo. O prazo de presentación de solicitudes será o comprendido entre os días 05 de novembro de 2018 e 30 de novembro de 2018, ambos incluídos. As solicitudes de renovación presentaranse preferentemente por vía telemática acompañando a documentación que establece a Ordenanza reguladora de feiras, mercados e venda ambulante do Concello de Carballo e indicada no modelo de solicitude que se facilitará. Tamén poderán presentarse por calquera dos medios que sinala a Lei 39/2015, do 1 de outubro, do procedemento administrativo común. Unha vez finalizado o prazo de presentación de solicitudes de renovación, o Concello analizará e resolverá estas, así como as novas solicitudes de venda ambulante formuladas dentro deste prazo, dando preferencia a aquelas solicitudes que tivesen autorización concedida para o ano en curso. As persoas que soliciten autorización para o exercicio da venda ambulante no Concello de Carballo terán que estar, na data de remate do prazo de solicitudes (30 de novembro), ao corrente de pagamentos con esta administración local e co resto de administracións públicas. Particularmente, o Concello de Carballo denegará a renovación da autorización para a venda ambulante a aquelas persoas que non aboasen a taxa correspondente ao ano 2018 ou teñan pendentes pagamentos anteriores, así como a aquelas persoas que incumprisen algunhas das obrigas legais inherentes ao exercicio da actividade. Carballo, 18 de outubro de 2018. O alcalde Evencio Ferrero Rodríguez
24/10/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de consignación de depósitos previos e prezos xustos expediente expropiatorio DP 8202 ampliación de plataforma e mellora de trazado da DP 8202 Galanas a Cacheiras, p. q. 3+500 ao 4+240 (Teo) (cód. obra: 1711100010.0) DP 8202

ANUNCIO DE CONSIGNACIÓN DE DEPÓSITOS PREVIOS E PREZOS XUSTOS EXPEDIENTE EXPROPIATORIO DP 8202 AMPLIACIÓN DE PLATAFORMA E MELLORA DE TRAZADO DA DP 8202 GALANAS A CACHEIRAS, P. Q. 3+500 AO 4+240 (TEO) (CÓD. OBRA: 1711100010.0) DP 8202 Expediente: 2017000013228 Debendo procederse a efectuar o pago dos depósitos previos e indemnizacións por rápida ocupación na data publicada no Boletín Oficial da Provincia n.º 70, do 13/04/2018, correspondente ao expediente de expropiación forzosa con motivo das obras de DP 8202 AMPLIACIÓN DE PLATAFORMA E MELLORA DE TRAZADO DA DP 8202 GALANAS A CACHEIRAS, P. Q. 3+500 AO 4+240 (TEO) (CÓD. OBRA: 1711100010.0), ponse en coñecemento a relación dos depósitos previos e prezos xustos consignados na Caixa Xeral de Depósitos da Delegación de Economía e Facenda da Coruña, rúa Comandante Fontanes, 10-1.º, de conformidade coa Resolución de Presidencia n.º 17848, do 25/05/2018. Concello: TEO Todo ello sen prexuízo de que se fixeran modificacións na citada relación. A Coruña, a 18/10/2018. O PRESIDENTE O SECRETARIO Valentín González Formoso José Luis Almau Supervía
24/10/2018 | Administración LocalMunicipal
Abegondo
Publicación definitiva modificación de créditos

Aprobado polo Pleno desta Corporación en sesión celebrada o día 31/07/2018 o expediente de modificación de créditos MC 10/2018 de suplemento de crédito, dentro do vixente Orzamento Municipal, por un importe CENTO OITENTA E CATRO MIL TRESCENTOS VINTETRÉS EUROS CON SETENTA E CATRO CÉNTIMOS (184.323,74 €), e transcurrido o prazo de exposición pública pública -do 10 ao 31 de agosto de 2018, ámbolos dous incluídos- sen que se presentasen reclamacións considérase definitivamente aprobado o expediente, e dacordo co disposto nos artigos 179.4 e 169.3 do TRLRFL, faise público o resumo por capítulos do Estado de Gastos do referido Orzamento na data de aprobación, que queda como sigue: O que se fai público para xeral coñecemento e efectos. Abegondo, 19 de outubro de 2018. O alcalde José Antonio Santiso Miramontes
24/10/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 30 de setembro de 2018

Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 30 de setembro de 2018 Con arranxo ao disposto no artigo 154 da Lei 9/2017, do 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no período comprendido entre o 1 e o 30 de setembro de 2018 A Coruña, 19 de outubro de 2018. O Presidente O Secretario Valentín González Formoso José Luis Almau Supervía
24/10/2018 | Administración LocalMunicipal
Narón
Secretaría
Nomeamento persoal eventual

De conformidade co establecido no artigo 104.3 da Lei 7/1985, do 2 de abril, reguladora das bases de réxime local, faise público o nomeamento realizado mediante resolución da alcaldía do seguinte persoal eventual: Narón, 18 de outubro de 2018 A alcaldesa Marian Ferreiro Díaz
24/10/2018 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións con clave de obra AC/06/138.06, AC/99/073.01, AC/99/073.01.1, AC/99/073.01.2. M1 e AC/99/073.01-M1 na Casa Consistorial do Concello de Teo os días 10, 11, 12, 13, 14, 17, 18 e 19 de decembro de 2018

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de TEO, por mor das obras dos Proxectos: Dito pagamento terá lugar: Lugar: Casa Consistorial do Concello de TEO Data: 10, 11, 12, 13, 14, 17, 18 e 19 de Decembro de 2018 de 09:30 a 11:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 16 de octubre de 2018 O xefe do servizo, Felipe de la Vega Gándaras
24/10/2018 | Administración LocalMunicipal
Vedra
Secretaría-Intervención
Corrección de erros das bases para a concesión de subvencións para o desenvolvemento de actividades culturais levadas a cabo por entidades sen ánimo de lucro no termo municipal

ANUNCIO Corrección erro bases concesión subvencións para o desenvolvemento de actividades culturais levadas a cabo por entidades sen ánimo de lucro no termo municipal Detectado erro no texto do anuncio das bases para a concesión de actividades culturais levadas a cabo por entidades sen ánimo de lucro no termo municipal, publicadas no BOP núm.5/18, do 8 de xaneiro, por medio do presente faise a seguinte corrección: Na base 13.–XUSTIFICACIÓN E PAGO DAS SUBVENCIÓNS. Na documentación necesaria para a correcta xustificación debe engadírselle á que figura publicada a seguinte.  Declaración responsable de ingresos e gastos da actividade subvencionada (Anexo IX), de acordo co seguinte modelo: ANEXO IX DECLARACIÓN RESPONSABLE Don/dona ___________________________________________________________________ con DNI: ____________________________________________________________________ en calidade de presidente/a da asociación_______________________________________ ____________________________________________________________________________ con relación á xustificación efectuada ao abeiro da convocatoria de subvencións para o desenvolvemento de actividades levadas a cabo por entidades sem ánimo de lucro no termo municipal de Vedra no exercicio 2018 DECLARO BAIXO A MIÑA RESPOSABILIDADE: A seguinte relación detallada de ingresos e gastos da atividade subvencionada: Lugar e data _______________________________, ______ de ____________________de 2018. O/a presidente/a da entidade Asdo. ____________________________ Vedra, 19 de outubro de 2018. A Alcaldesa accidental Asdo.: M.ª Jesús Piñeiro Caldelas
24/10/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Subdirección Xeral de Xestión do Dominio Público Hidráulico
DH. A15.52546. Concesión dun caudal de auga á comunidade de usuarios de Augas de Suevos, no concello de Mazaricos (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 9 de outubro de 2018 e como resultado do expediente incoado ó efecto, outorgóuselle á Comunidade de Usuarios de Augas de Suevos, unha concesión de 9559,35 m 3 anuais de auga que procede de cinco mananciais situados no lugar de Suevos, na parroquia de Coiro (Santa María), no concello de Mazaricos (A Coruña), con destino a uso doméstico e gandeiro. Número Expte.: DH. A15.52546 Santiago de Compostela, 17 de outubro de 2018. O xefe do Servizo de Tramitación Técnico-Administrativa do Dominio Público Hidráulico Mohamed Akram Ntifi Sanchez Agustino